丐巫寺·马略(有辰光也畀翻译成﹕蓋亞斯·瑪利歐斯)（拉丁文：Gaius Marius，前157年－前86年1月13号），是罗马共和国中后期邪气有名个军事统帅搭政治家。伊立在罗马军事能力退化个辰光自告奋勇当选执政官，之后进行军事改革，拿罗马一直实行个公民义务兵制度，改成功募兵制，最终让罗马个军事实力回到乃至超过老早个水平。弗过，罗马个社会也因为迭个改革，发生社会阶层个变化，将军个军队开始效忠个人，并无限扩张，带来后来交关年数个动荡担罗马帝国个形成。马略晚年走向独裁，曾经攻入罗马城，并斩杀超过50名元老搭超过一千名罗马特权骑士。伊死脱之后呒几年，络几维·阔拿武·苏拉夺得罗马权力，罗马进入动荡年代。